Jana Orlická

náhľad|Orlická, Milan Markovič, Milan Kašuba, Phillipe Naudot
náhľad|Jana Orlická, Lucie Bílá, Pavel Šporcl, Ján Berky Mrenica ml.

Jana Orlická (* 19. júl 1972, Banská Bystrica) je slovenská multižánrová speváčka, strategička a expertka v oblasti kultúrnej politiky, kulturologička. Spieva v 28 svetových jazykoch a jazykoch minorít hudobné žánre jazz, šansón z celého sveta, rómske piesne, židovské piesne a modlitby rôznych diaspor, tradičné piesne rôznych kultúr. Osobitnou misiou Orlickej je interpretácia modlitieb za obete holokaustu.

Orlická bola za svoju umeleckú prácu ocenená Cenou primátora mesta Banská Bystrica za medzinárodnú reprezentáciu mesta Banská Bystrica, Medailou Chatama Sofera (Múzeum židovskej kultúry SNM) za ochranu a rozvoj židovskej a kresťanskej kultúry a stala sa finalistkou ocenenia Roma spirit za dlhodobú ochranu a kultiváciu rómskej kultúry.

 Životopis 
Vyštudovala Základnú školu Slobodného slovenského vysielača s rozšíreným vyučovaním jazykov a Gymnázium Jozefa Gregora Tajovského v Banskej Bystrici. Vysokoškolské štúdium absolvovala na Univerzite Mateja Bela (UMB), Fakulte prírodných vied v odbore environmentálna ekológia s titulom RNDr.  Ďalej pokračovala v štúdiu na Filozofickej fakulte UMB, katedre európskych kultúrnych štúdií, kde absolvovala štúdium s titulom PhDr. Doktorandské štúdium s titulom PhD. absolvovala na Fakulte politických vied a medzinárodných vzťahov, katedra medzinárodných vzťahov a diplomacie v téme kultúrna a verejná diplomacia a soft power. Od roku 2021 bola študentkou Hudební fakulty Akademie múzických umění v Prahe na katedre jazzovej hudby. V roku 2023 zastupovala AMU v Rade vysokých škol Českej republiky.  

Orlická sa ako vyštudovaná profesionálka v oblasti kultúry zúčastnila stážových programov Ministerstva kultúry a komunikácie a Ministerstva zahraničných vecí Francúzskej republiky v témach Financovanie a ekonomika kultúry na Univerzite Dauphine v Paríži a Administrácia kultúrnych politík v Observatóriu kultúrnych politík v Grenobli.

Orlická pôsobí ako profesionálna umelkyňa, pedagogička a zároveň expertka pri tvorbe strategických dokumentov v oblasti kultúrnej politiky vrátane kreatívneho priemyslu a kultúrnej diplomacie. (Stratégia rozvoja miestnej a regionálnej kultúry a kultúry národnostných menšín SR 2030, Industry 4.0 a i.)

Orlická viedla v roku 2007 kandidatúru mesta Banská Bystrica na titul Európske hlavné mesto kultúry. V roku 2019 pôsobila ako generálna riaditeľka sekcie rozvoja miestnej a regionálnej kultúry a kultúry národnostných menšín na Ministerstve kultúry SR. V roku 2022 viedla ako intendantka Rádio Devín (rádio kultúry a umenia RTVS), v spolupráci s Českým rozhlasom Rádiom Vltava, 50. výročím jeho vzniku. Pracovala ako poradkyňa podpredsedu Banskobystrického samosprávneho kraja pre oblasť kultúry, kreatívneho priemyslu a kultúrnej diplomacie. V súčasnosti pracuje ako expertka a poradkyňa Prešovského samosprávneho kraja v oblasti cestovného ruchu, kultúrnej politiky, paradiplomacie a identity. 

Orlická je od roku 2017 pedagogičkou na Fakulte múzických umení Akadémie umení v Banskej Bystrici, kde na katedre vokálnej interpretácie vyučuje základy jazzu, šansónu, populárnej hudby a step.

Účinkovanie s umeleckými telesami:

1996-2005 sólistka BB Band dixieland jazz band

2005-2023 sólistka Pražské jazzové trio, kvartet, septet

2012-2024 Moravský komorní sbor Ostrava

2005-2010 sólistka Vlado Vizár kvartet

2007-2010 sólistka Big band Brno

2009-2019 sólistka Diabolské husle Jána Berkyho Mrenicu ml., Veľké Diabolské husle

2005-sólistka hudobných projektov s významnými predstaviteľmi slovenskej a českej hudobnej a divadelnej scény: Marián Čekovský, Jana Hubinská, Martin a Ján Babjak Lucie Bílá, Hana Frejková, Komorní sbor Ostrava, Petr Kořínek, Ondřej Kabrna, Milan Kašuba, Ján Berky Mrenica ml., Eugen Botoš, Marcel Comendant, Mikhaylo Zachariya, Sisa Sklovská, Richard Stanke, Božidara Turzonovová, Emília Vášáryová, Dušan Jamrich, Milan Markovič, Alfréd Strejček, Lucie Bílá, Pavel Šporcl a ďalší.

Realizované umelecké a vzdelávacie projekty:

Členka a predsedkyňa medzinárodnej poroty národného a medzinárodného finále súťaže „Spievam po francúzsky“ (2008-2024) Francúzsky inštitút, Alliance francaise;

Autorka scenárov a interpretka viac ako 980 výchovných koncertov pre deti mládež, akreditovaných Hudobným centrom Bratislava (1998-2010): Vývoj jazzu, Rytmy Latinskej Ameriky, Rozkvet,vrchol a ústup swingu, Vývoj slovenskej populárnej hudby;

Autorka scenárov a interpretka vzdelávacích koncertov J ai deux amours (vývoj svetového šansónu), Romano jilo (o ceste rómskej kultúry);  Autorka scenárov a interpretka umelecko - vzdelávacích programov v spolupráci s hercami Slovenského národného divadla, Múzeom SNP, Múzeom židovskej kultúry - Slovenským národným múzeom, Začnime s vysťahovaním, o židovskom a rómskom holokauste a animozitách súčasnej spoločnosti pre viac ako 10 000 študentov základných a stredných škôl na Slovensku (2016 – 2021)

Autorka pravidelných hodinových relácií rádia LUMEN: Divadlo sveta v troch minútach o francúzskom šansóne (2006, 2007)

Autorka pravidelných polhodinových relácií pre Rádio Devín RTVS: Šansón (2010)

Autorka hodinových relácií pre Rádio Regina RTVS: Čaj o šiestej o rôznych žánroch hudby a jej osobnostiach (2013)

Autorka scenárov dokumentárnych filmov v koprodukcii s RTVS: Patróni ľudskosti-výnimočné osobnosti slovenskej histórie-Pavol Strauss, Sára Salkaházy, Chatam Sofer, Peter Pavol Gojdič (2014)

Účasť na medzinárodných festivaloch a podujatiach: 

XIX.,XX.,XXI.éme Compétition internationale de Jazz New Orleans - Saint Raphaël (1999,2000,2001), Sachsen-Anhalt tagen (1998), Die internationale Dixielandnacht Wittenberg (1998), 44.Krakowskie zaduszki jazzowe (1999), 31.internationale Jazzwoche Burghausen (2000), Dixieland fesztivál Sálgotárján (1997,2001), 33. Internationales dixieland festival Dresden (2003), Baszta jazz festival Czchow (2004), Centre de conférences Internationales du Ministère des affaires étrangères et européennes Paris (2000), Bal de AOTS - Salle des Fệtes Léo Ferré Paris (2006), Fệte du vin Paris (2007), Medzinárodný rómsky festival Karviná (2016), Medzinárodný rómsky festival Cziechocinek (2017), Knesset Jeruzalem, sála Marca Chagala (2018) a ďalšie

Autorka, organizátorka a interpretka v rámci medzinárodných projektov:

Hradné huky medzinárodný festival stredovekej až súčasnej gajdošskej hudby (2010-2018)

Chaviva medzinárodný festival židovskej kultúry Banská Bystrica (2014-2017)

Ha-shoa, Todes fuge-koncerty pre pamäť národa (2012-2020)

Shoa-dialóg o holokauste-medzinárodný multižánrový festival (2014, 2016)

Burning garden-medzinárodný festival šansónu (2015-2019)

Ceremonial Concert - Remembrance day 2016 - pod záštitou Ministra kultúry SR, v spolupráci s EUNIC klaster kultúrnych inštitútov Bratislava, 11 Európskych diplomatických zastúpení Štátov na území Slovenska a Ambasády Štátu Izrael (2016) a i.

Autorka, organizátorka a interpretka v rámci národných projektov:

Envirofilm (1996-2003)

Spravodliví medzi národmi (2013-2016)

S husličkami po cestách - Ján Berky-Mrenica (celonárodný spomienkový koncert 2014-2017)

Djelem, djelem (cesta rómskej piesne z Indie na Slovensko 2010-2018)

Celonárodné oslavy SNP (2014, 2016, 2017, 2018) a i.

Televízne a rozhlasové záznamy:

Relácia Drišľakoviny s hosťom Janou Orlickou (STV 2008)

Priame prenosy z Osláv SNP (RTVS 2014, 2016, 2017, 2019)

Medzinárodný ekumenický koncert (RTVS 2009, 2010, 2016, 2018)

Z Očovej do sveta - záznam koncertu výročia Jána Berkyho Mrenicu (RTVS 2019)

Neskoro večer Talkshow Petra Marcina (RTVS 2018)

Od piesne k piesni – koncert z tvorby Aliho Brezovského – Jana Orlická a Big band Gustáva Broma (RTVS 2020)

Túto hudbu mám rád s Vladom Francom (RTVS 2010, 2018, 2022) a i
Kategória:Osobnosti z Banskej Bystrice
Kategória:Slovenské speváčky
Kategória:Slovenské šansoniérky
Kategória:Slovenské popové speváčky
Kategória:Slovenské džezové speváčky